b'\n_START_ARTICLE_\nRosab\xc3\xa5ndet m\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 22 \xe2\x80\x93 28 mm), slank, blekgul til rosa m\xc3\xa5ler. Hannen har fj\xc3\xa6rformede antenner. Forvingen er vanligvis blekt okergul men kan ha et ganske sterkt, rosa skj\xc3\xa6r. Det g\xc3\xa5r en rosa skr\xc3\xa5stripe fra vingespissen til litt utenfor midten av bakkanten. Bakvingen er silkeaktig hvit. Larven er lang og tynn, gulbrun eller gr\xc3\xb8nnlig med en m\xc3\xb8rkere ryggstripe.\n_START_SECTION_\nLevevis\n_START_PARAGRAPH_\nArten er kjent for \xc3\xa5 foreta lanmge vandringer. Den har faste bestander i middelhavsomr\xc3\xa5det men vandrer regelmessig nordover gjennom Europa, av og til n\xc3\xa5r enkelte individer Norge. Larven lever p\xc3\xa5 tungras (Polygonum spp.), syrer (Rumex spp.) og andre lave urter.\n_START_SECTION_\nUtbredelse\n_START_PARAGRAPH_\nArten er funnet over hele Europa. Den finnes ogs\xc3\xa5 over store deler av Afrika og Asia. I Norge finnes det spredte funn nord til Nord-Tr\xc3\xb8ndelag.'